
                                                                                             2019 m. balandžio 29 d. įsakymu Nr. V-11
RESPUBLIKINIO ŠAKOČIŲ KEPIMO ČEMPIONATO 2019 NUOSTATAI
I. BENDROSIOS NUOSTATOS
1. Respublikinio šakočių kepimo čempionato (toliau - Čempionato) tikslas - skatinti Kaišiadorių rajono savivaldybės ir Lietuvos gyventojų dalyvavimą kultūriniame Kaišiadorių rajono savivaldybės gyvenime, domėjimąsi tautiniu paveldu ir istorine Lietuvos virtuve, įtraukti į tautinio paveldo produkto - šakočio populiarinimo veiklas kuo daugiau Lietuvos gyventojų.

2. Čempionatas organizuojamas 2019 m. birželio 8 d. Kaišiadorių miško parko estradoje, Miškininkų g. 17, LT-56161, Kaišiadoryse,  Kaišiadorių miesto šventės „Paukščių festivalis“ metu.

3. Čempionatą organizuoja Kaišiadorių rajono savivaldybės mero potvarkiu sudaryta Kaišiadoriečių vienybės dienų organizavimo darbo grupė, Žaslių kultūros centras ir jo padalinys Žaslių tradicinių amatų centras.

4. Čempionato dalyviai - fiziniai ir juridiniai asmenys: tradiciniai amatininkai, pavieniai asmenys, Lietuvos įmonės ir nevyriausybinės organizacijos.

II. ČEMPIONATO ORGANIZAVIMAS IR VYKDYMAS
5. Informacija apie Čempionatą pateikiama Kaišiadorių rajono savivaldybės interneto svetainėje www.kaisiadorys.lt, Kaišiadorių turizmo informacijos ir verslo centro interneto svetainėje http://turizmas.kaisiadorys.lt, Žaslių kultūros centro interneto svetainėje www.zasliukc.lt, socialinėje facebook paskyroje, spaudoje ir kitose viešojo informavimo priemonėse.
6. Fiziniai ir juridiniai asmenys, norintys dalyvauti Čempionate, iki birželio 6 d. registruojasi Žaslių kultūros centre telefonu 8 640 35 788 arba elektroniniu paštu ilona.grabijoliene@kaisiadorys.lt. Registracija tvirtinama gavus užpildytą dalyvio anketą (1 priedas). 
7. Čempionato dalyviams Dalyvio mokesčio mokėti nereikia.
8. Čempionato organizatoriai nemokamai suteikia kepimo vietą, aprūpina Čempionato dalyvius malkomis, stalais, kepimo įranga (pagal susitarimą- 1 priedas).
9. Čempionato dalyviai tešlą maišo nenaudodami elektrinių prietaisų ir pagal savo receptą naudodami savo atsivežtus ingredientus.

10. Čempionato dalyviams Čempionato vietoje leidžiama nemokamai prekiauti savo šakočiais, pateikus Maisto tvarkymo subjekto patvirtinimo pažymėjimus, kuriuose viena iš veiklų būtų mažmeninė prekyba, mažmeninė-didmeninė prekyba, gamyba arba pagaminto valgio tiekimas,  ir reklamuoti savo produkciją.
11. Čempionato eiga: dalyviai maišo tešlą, kepa šakotį, pristato savo komandą ir savo šakočio kepimo amato perimamumą, demonstruoja iškeptą šakotį.

12. Čempionato metu iškeptus šakočius vertina komisija.
13. Čempionato metu iškepti šakočiai išdalinami renginio žiūrovams. 
III. ŠAKOČIŲ VERTINIMO KRITERIJAI
             14. Čempionato metu iškepti šakočiai vertinami remiantis istorinės gastronomijos kriterijais. Istorinei Lietuvos gastronomijai priskiriami ingredientai, receptūros, gamybos procesai, technologijos, kurie yra fiksuoti prieš 100 metų ar anksčiau parašytuose / išleistuose gastronomijos istorijos šaltiniuose:
	Eil.

Nr.
	Kriterijaus pavadinimas
	Taškai / vertinimo aprašymas

	
	
	0 taškų
	1 taškas
	2 taškai

	14.1.
	Ingredientų autentiškumas
	Naudojami ingredientai, nebūdingi istorinei Lietuvos gastronomijai (pavyzdžiui, palmių aliejus, ciberžolė ar kt.).
	Naudojami ne visi autentiški ingredientai arba papildomi ingredientai (natūralūs prieskoniai), būdingi istorinei Lietuvos gastronomijai.

	Naudojami visi autentiški ingredientai: 
kiaušiniai, sviestas, grietinė, grietinėlė, kvietiniai miltai, cukrus.

	14.2.
	Gamybos proceso autentiškumas
	Gaminama taikant istorinei Lietuvos gastronomijai nebūdingą procesą.
	Gaminama taikant ne visai autentišką, bet istorinei Lietuvos gastronomijai iš principo būdingą procesą.
Tešla maišoma ne autentiškuose induose, naudojant šiuolaikinius įrankius.
	Gaminama taikant visiškai autentišką procesą, artimą pirmiesiems Lietuvos gastronomijos istorijoje, XIX amžiuje užrašytiems procesams. 

Tešla maišoma autentiškuose (moliniuose arba mediniuose) induose, naudojant tik medinius įrankius, kiaušinio baltymas plakamas medžio šakele. 

	14.3.
	Naudojamos įrangos autentiškumas
	Gamybai naudojama neautentiška, šiuolaikinė įranga.
	Gamybai naudojama autentiška, bet patobulinta įranga (pavyzdžiui, metalinis volas, sviestinis popierius).
	Gamybai naudojama autentiška įranga:  rankomis sukamas medinis volas, kuris apsuktas drobe ir natūraliu siūlu, kepama ant ugnies ar žarijų, naudojant tik malkas, tešla pilama naudojant medinį šaukštą. 

	14.4.
	Bendravimas su žiūrovais 
	Nebendraujama su žiūrovais.
	Iš dalies bendraujama su žiūrovais (tik pasakojama apie šakočio kepimo amatą).
	Bendraujama su žiūrovais (pasakojama apie šakočių kepimo amatą) ir leidžiama prisiliesti prie šakočio kepimo proceso.

	14.5.
	Šakočio išvaizda
	Neautentiška išvaizda: nėra 3 ar daugiau autentiškos išvaizdos komponentų, išvaizdoje naudojami istorinei Lietuvos gastronomijai nebūdingi dekoro elementai (spalvoti pabarstai, kokoso drožlės ar pan.).
	Iš dalies autentiška išvaizda: nėra 1-2 autentiškos išvaizdos komponentų.
	Autentiška išvaizda: 1) natūralios geltonai rusvos spalvos, 

2) cilindro ar nupjauto kūgio formos kepinys su įvairaus dydžio simetriškais „rageliais“,

3) kepinio pjūvyje aiškiai matomos „rievės“.

	14.6.
	Šakočio skonis
	Prasto skonio
	Vidutiniškai skanus
	Labai skanus, jaučiamas dūmo skonis.

	14.7.
	Tuo atveju, jei kepamo šakočio receptas yra susijęs su autentiška šeimos, bendruomenės ar pan. istorija, už tai, komisijos sprendimu, komandai gali būti pridedamas 1 taškas.

	14.8.
	Jeigu komandos reprezentacinė išvaizda estetinė, komisijos sprendimu, komandai gali būti pridedamas 1 taškas.

	14.9.
	Už komandos ir šakočio pristatymą komisijos sprendimu, komandai gali būti pridedamas 1 taškas.


IV. ČEMPIONATO DALYVIŲ APDOVANOJIMAI

15. Čempionato laimėtojas apdovanojamas 500 eurų, antros vietos laimėtojas- 300 eurų, trečios- 100 eurų piniginiais prizais, kiti dalyviai - Kaišiadorių rajono savivaldybės mero padėkos raštais. Čempionato dalyviams gali būti skiriamos rėmėjų, kitų asmenų ar įstaigų, pageidaujančių pagerbti dalyvius, dovanos.
16. Apdovanojimas vyks 2019 m. birželio 8 d. Kaišiadorių miesto šventės „Paukščių festivalis“ metu.
V. BAIGIAMOSIOS NUOSTATOS

17. Dalyvavimas Čempionate reiškia Čempionato dalyvių sutikimą su visomis šiuose nuostatuose numatytomis sąlygomis. Dalyviai sutinka, kad šakočio, iškepto Čempionato metu, ir šakočio kepimo proceso nuotraukos gali būti publikuojamas masinėse informacijos priemonėse, internete, edukaciniuose ir reklaminiuose leidiniuose, eksponuojamos kituose renginiuose be atskiro Čempionato dalyvių sutikimo ir jokio užmokesčio.

Respublikinio šakočių kepimo 

čempionato 2019 nuostatų

1 priedas

RESPUBLIKINIO ŠAKOČIŲ KEPIMO ČEMPIONATO 2019
DALYVIO ANKETA
	1. INFORMACIJA APIE DALYVĮ

	Kepėjų vardai, pavardės
	

	Įstaigos pavadinimas (jeigu yra atstovaujama), vadovo vardas, pavardė 
	

	Telefono numeris
	

	Elektroninio pašto adresas 
	

	Adresas 
	

	Atsiskaitomoji sąskaita
	


	2. REIKALINGOS PRIEMONĖS

	Kepimo įranga
	

	Malkos
	

	Stalas
	

	Kėdes
	

	Kita (įrašyti)
	


	3. TRUMPAS APRAŠYMAS (informacija, kaip norite būti pristatyti viešoje erdvėje)

	


_______________________________
Vardas, pavardė
___________

Data

Užpildytą anketą siųsti iki 2019 m. birželio 6 d. el. p. adresu ilona.grabijoliene@kaisiadorys.lt



______________________________
� Istorinei Lietuvos gastronomijai priskiriami ingredientai, receptūros, gamybos procesai, technologijos, kurie yra fiksuoti prieš 100 metų ar anksčiau parašytuose / išleistuose gastronomijos istorijos šaltiniuose.














